BALLENOIL ASSUMIRÀ LES REPARACIONS DELS VEHICLES AFECTATS A ALAQUÀS
09/05/2025

# BALLENOIL ASSUMIRÀ LES REPARACIONS DELS VEHICLES AFECTATS A ALAQUÀS

*   09/05/2025
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=22840

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22840%2F0&title=Ajuntament%20d%27Alaqu%C3%A0s.%20Premsa.BALLENOIL%20ASSUMIR%C3%80%20LES%20REPARACIONS%20DELS%20VEHICLES%20AFECTATS%20A%20ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22840/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22840/09052025img-20250509-wa0006_1_Form_4.jpg)](https://www.alaquas.org/ficheros/documentos/2025/2/22840/09052025img-20250509-wa0006_1_Form_10.jpg "<a href='https://www.alaquas.org/ficheros/documentos/2025/2/22840/09052025img-20250509-wa0006_1_Form_10.jpg' target=_blank><i class='fa fa-external-link' aria-hidden='true'></i>.BALLENOIL ASSUMIRÀ LES REPARACIONS DELS VEHICLES AFECTATS A ALAQUÀS</a>")

L'Ajuntament d'Alaquàs reforça el seu suport a les persones afectades, oferint assessorament jurídic a l'Oficina Municipal d'Informació al Consumidor (OMIC) i l'oficina Mediaprop per a facilitar la gestió de les reclamacions

Ahir dijous 8 de maig, el Castell d'Alaquàs va acollir la reunió informativa convocada per l'Alcalde del municipi, Toni Saura, a la qual havien sigut citats tant els responsables de Ballenoil com les persones propietàries dels vehicles afectats després de repostar combustible en aquesta estació de servei. L'objectiu de la trobada va ser aclarir les causes de les avaries per part de l’empresa, com assumiria l’empresa la responsabilitat i escoltar de primera mà els casos particulars de les persones que s'han vist afectades.

Durant la reunió, el responsable de Ballenoill va oferir disculpes en nom de l'empresa i va explicar la causa del problema: una filtració d'aigua en el depòsit de gasolina 95, la qual cosa va provocar els danys en diversos vehicles. El portaveu va confirmar a més que Ballenoil assumirà íntegrament els costos de reparació, tant dels danys immediats com dels que puguen sorgir posteriorment a conseqüència d'aquesta incidència. A més, per a accelerar els pagaments, l'empresa es farà càrrec directament dels costos, sense intermediaris. L'empresa disposa del següent correu electrònic i telèfon de contacte: tarjeta@ballenoil.es, 900 730 760.

Per la seua part, l’Alcalde Toni Saura que va valorar positivament la reunió, va anunciar que es redactarà un acord marc entre l'Ajuntament i Ballenoil per a formalitzar i recollir els compromisos adquirits per l’empresa amb els afectats, per a garantir una resposta ràpida i efectiva en cada cas.

També i amb l'objectiu de coordinar el procés les reclamacions, l'Ajuntament d’Alaquàs ha posat a disposició de les persones afectades l'Oficina Municipal d'Informació al Consumidor (OMIC) i  l’oficina Mediaprop, que oferirà atenció presencial a l'Edifici Olivar (accés núm. 2, C/ Major, 81, al costat de l'Església Mare de Déu de L’Olivar), de dilluns a divendres, de 09.00 a 14.00 hores, i els dilluns de 16.00 a 18.00 hores. Així mateix, s'ha habilitat un telèfon directe (674 24 82 83) i un correu electrònic (omic@alaquas.org) per a gestionar les consultes i la documentació requerida.

L'Alcalde va destacar que aquest suport és fonamental per a “supervisar i assessorar els veïns i veïnes afectats, molts dels quals havien estrenat recentment els seus vehicles, després de les recents inundacions causades per la DANA, la qual cosa agreuja encara més l'impacte d'aquesta situació”.